امجد حیدر آبادی

سید امجد حسین امجد حیدر آبادی : (پیدائش : 1878ء - وفات: 1961ء) - اردو کے نامور شاعر سید امجد حسین۔ حیدر آباد دکن میں پیدا ہوئے۔ مدرسہ نظامیہ حیدرآباد دکن میں تکمیل تعلیم کے بعد مدرسہ دار العلوم میں بحیثیت مدرس ملازم ہوئے پھر محکمہ محاسبی میں 25 سال تک مددگار محاسب کی خدمات انجام دے کر پنشن پائی۔ زندگی کا اہم حادثہ 1908ء میں رددَ موسی کی قیامت خیز طغیانی ہے جس میں ان کی والدہ، بیوی، بیٹی نذر طوفان ہوگئیں۔ ان کے بعد طبیعت تصوف کی طرف راغب ہو گئی۔ شاعری میں ابتداً حبیب لکھنوی اور ترکی صاحب سے اصلاح لی۔ پھر اپنی طبیعت ہی کو رہنما بنایا۔ ایک مدت تک غزل اور نظم کہتے رہے۔ نظموں میں فریاد مجنوں، آجا، دنیا اور انسان مشہور ہیں۔ بعد ازاں رباعی کو اظہار خیال کا ذریعہ بنالیا اور حقائق عالم، فلسفہ حیات، اخلاقیات، خصوصا مضامین تصوف کو رباعی کے پیرائے میں بیان کیا۔ نظموں کے دو مجموعے ریاض امجد (حصہ اول دوم ) شائع ہو چکے ہیں۔

نمونہ کلام 
؛ایک ربائی:

 ہر چیز مسبب سبب سے مانگو
 منت سے خوش آمد سے ادب سے مانگو
 کیوں غیر کے آگے ہاتھ پھیلاتے ہو
 بندے ہو اگر رب کے تو رب سے مانگو

حوالہ جات

بیرونی روابط 
 English Translation of Amjad's urdu rubai
 Famous Nazam '''Banday ho Agar Rab Kay to rab Say Mango

1888ء کی پیدائشیں
1961ء کی وفیات
آندھرا پردیش کے شعرا
اردو شعرا
بیسویں صدی کے بھارتی شعرا
بیسویں صدی کے مرد مصنفین
بھارتی اردو شعرا
بھارتی مرد شعرا
بھارتی مسلم شخصیات
پاکستانی شعرا
حیدرآباد، بھارت کی شخصیات
ریاست حیدرآباد
شعراء حیدرآباد دکن
فارسی زبان کے شعرا

en:Amjad Hyderabadi